Å leve, det er å elske

Så du etter sangen «Å leva, det er å elska»? Å leve, det er å elske (svensk: Lust och fägring stor'') er en svensk  dramafilm fra 1995 med manus og regi ved Bo Widerberg. Handlingen er lagt til Malmö under den andre verdenskrig hvor den 15-årige Stig innleder et forhold til sin 37 år gamle lærerinne.

Filmen ble nominert til Oscar for beste fremmedspråklige film for 1995. Den ble tildelt to priser under Filmfestivalen i Berlin, og tre priser under den svenske Guldbagge-utdelingen. Den ble nominert til nordisk Amanda under Amandaprisen 1996.

Handling 
Handligen er lagt til 1943 i Malmö, da andre verdenskrig pågikk i resten av Europa. Den 15 år gamle gutten Stig føler seg tiltrukket til sin 37 år gamle lærer Viola. Filmen dreier seg først om de seksuelle møtene mellom Stig og Viola. Ettersom handlingen utvikler seg, danner Stig også et nært vennskap med Violas ektemann Frank, en selger som er klar over at noe foregår med hans kone, men som ikke gjør noe for å hindre dette.

I mellomtiden er Stigs jomfruelige nabo og klassekamerat Lisbet hemmelig forelsket i Stig. I løpet av en fest som holdes utenfor huset hans, sier hun at hun ønsker å vise ham noe. Hun leder ham til rommet hans. Når de kommer inn, låser hun rommet og ber Stig lukke øynene. Hun kler deretter av seg foran ham, i håp om å forføre ham til å ha sex med henne. Men han gjengjelder ikke hennes tilnærmelser, og ydmyket kler hun raskt på seg og forlater rommet før Stig rekker å forklare noe.

Skuespillere 
 Johan Widerberg – Stig Santesson 
 Marika Lagercrantz – Viola 
 Tomas von Brömssen – Kjell/«Frank»
 Karin Huldt – Lisbet 
 Björn Kjellman – «Sigge» Santesson 
 Kenneth Milldoff – Stigs far 
 Nina Gunke – Stigs mor

Priser og nominasjoner

Referanser

Eksterne lenker 
 

Svenske dramafilmer
Filmer fra 1995